บาทเปิด 29.06/08 อ่อนค่า
ธนาคารซีไอเอ็มบี ไทย รายงาน เงินบาท 29.06/08 อ่อนค่าตามภูมิภาค มองกรอบวันนี้เคลื่อนไหวในกรอบแคบๆ
11 เม.ย. 2556

ธนาคารซีไอเอ็มบี ไทย รายงาน เงินบาท 29.06/08 อ่อนค่าตามภูมิภาค มองกรอบวันนี้เคลื่อนไหวในกรอบแคบๆ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.06/08 บาท/ดอลลาร์ อ่อนค่าจากช่วงเย็นวานนี้ที่อยู่ในระดับ 29.01/03 บาท/ดอลลาร์ 
"เงินบาทเช้านี้อ่อนค่า เนื่องจากแกว่งตามภูมิภาคและมีแรงซื้อในตลาดจึงทำให้บาทอ่อนค่า แนวโน้มวันนี้มองว่าจะเคลื่อนไหวในกรอบแคบๆ บวก/ลบจากนี้ 3-4 สตางค์ นักลงทุนรอดูตัวเลขการสั่งซื้อเครื่องจักรของญี่ปุ่น และการประชุมนโยบายการเงินของเกาหลี ซึ่งตลาดคาดว่าจะมีการปรับลดดอกเบี้ย"นักบริหารเงิน กล่าว   
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 29.00-29.10 บาท/ดอลลาร์